Chelsea-mense maak wéér moles | Netwerk24
18 Desember 2018 16:00
Drie mans is Sondag deur polisiebeamptes ondervra nadat hulle bewering anti-Semitiese krete op 'n trein gedreunsing het ná Chelsea se Premierliga-wedstryd teen Brighton & Hove Albion.
Chelsea-ondersteuners langs 'n advertensie waarin toeskouers en spelers gevra word om 'n einde aan rassisme en diskriminasie in die sport te bring. Foto: Getty Images
Dié voorval kom nadat die Chelsea-voorsitter, Bruce Buck, ondersteuners van die klub juis voor die afskop gegroet het in 'n poging om 'n positiewe beeld te skep, nadat bewerings van soortgelyke anti-Semitiese optrede deur ondersteuners verlede week tydens 'n Europaliga-stryd teen Vidi FC in Boedapest gemaak is.
En dít alles volg op 'n ander voorval waartydens vier Chelsea-aanhangers, hangende 'n ondersoek, geskors is vir beweerde rassistiese beledigings teenoor die Manchester City-speler Raheem Sterling vroeër vandeesmaand.
Ná die voorval in Boedapest het Chelsea in 'n sterk bewoorde verklaring gesê dat enige rasse- of godsdienstige haat deur dié klub verafsku word.
"Enige individue wat nie genoeg breinkrag het om dié eenvoudige boodskap te verstaan nie en die klub in die skande bring deur anti-Semitiese of rassistiese taal of aksies, sal op die sterkste moontlike manier deur die klub vasgevat word," het die verklaring gelui.